**OBRAZLOŽENJE RASHODA I IZDATAKA 2. IZMJENA I DOPUNA PRORAČUNA GRADA NOVSKE ZA 2022. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **30.923.826,00 kn**, a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **199.827,00 kn.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2022. godinu,** **u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2022.** | **Naziv programa** | **Proračun** | **III.izmjene i dopune Proračuna** | **Povećanje/**  **smanjenje** |
| 1. | 1001 | Opće usluge javne uprave | 5.667.778 | 5.364.478 | -303.300 |
| 2. | 1002 | Zdravstvo | 30.000 | 50.000 | 20.000 |
| 3. | 1003 | Razvoj civilnog društva | 882.000 | 889.000 | 7.000 |
| 4. | 1004 | Javne potrebe u kulturi | 275.000 | 268.000 | -7.000 |
| 5. | 1005 | Sufinanciranje obrazovanja | 1.970.000 | 1.980.939 | 10.939 |
| 6. | 1006 | Provedba mjera obiteljske populacijske politike | 911.000 | 688.000 | 223.000 |
| 7. | 1007 | Socijalna skrb | 1.225.000 | 1.225.000 | 0 |
| 8. | 1008 | Razvoj sporta i rekreacije | 2.195.300 | 2.200.300 | 5.000 |
| 9. | 1009 | Manifestacije | 50.000 | 50.000 | 0 |
| 10. | 1010 | Sjećanja na Domovinski rat | 110.000 | 110.000 | 0 |
| 11. | 1011 | Program „Zaželi“ | 1.406.695 | 1.406.695 | 0 |
| 12. | 1012 | Program za djecu i mlade | 45.000 | 45.000 | 0 |
| 13. | 1013 | Operativni program „Učinkoviti ljudski potencijali“ | 722.895 | 722.895 | 0 |
| 14. | 1014 | Širenje mreže socijalnih usluga u zajednici, I. faza | 254.506 | 254.506 | 0 |
| 15. | 1015 | Programi u kulturi Pučkog otvorenog učilišta | 797.350 | 797.350 | 0 |
| 16. | 1016 | Programi obrazovanja | 4.341.425 | 4.331.425 | -10.000 |
| 17. | 1017 | Programi knjižnične djelatnosti | 1.914.818 | 1.914.818 | 0 |
| 18. | 1018 | Predškolski odgoj | 8.244.554 | 8.265.479 | 20.925 |
| 19. | 1019 | Programi i aktivnosti mjesne samouprave | 80.332 | 80.332 | 0 |
|  | **19 programa** | **Ukupno** | **31.123.653** | **30.923.826** | **199.827** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se :

* + 1. **Tekući projekt 1001 T100001 Provedba izbora i referenduma**

U tekućem projektu 1001 T100001 *Provedba izbora i referenduma* umanjuju se sredstva za provedbu izvanrednih izbora za gradonačelnika i zamjenika gradonačelnika Grada Novske na razinu stvarno utrošenih sredstava. Sredstva se umanjuju za iznos od 100.000,00 kn, na iznos od 240.000,00 kn.

* + 1. **Tekući projekt 1001 T100002 Digitalizacije uprave**

U tekućem projektu 1001 T100001 *Digitalizacija uprave* umanjuju se sredstva za provođenje digitalizacije za iznos od 203.300,00 kn, na iznos od 19.000,00 kn iz vlastitih sredstava jer nismo ostvarili sredstva Fonda za zaštitu okoliša i energetsku učinkovitost za projekt digitalizacije uprave.

U 2022. godini provest ćemo zakonom predviđenu i obveznu digitalizaciju, tzv. e-pisarnicu.

* 1. **Program 1002 ZDRAVSTVO**
     1. **Tekući projekt 1002 T100001 Povećani zdravstveni standard**

U tekućem projektu 1002 T100001 *Povećani zdravstveni standard* povećavaju se sredstva za iznos od 20.000,00 kn, na iznos od 50.000,00 kn za projekt uređenja ginekološke čekaonice u Domu zdravlja Kutina, Ispostava Novska.

* 1. **Program 1003 RAZVOJ CIVILNOG DRUŠTVA**

U programu 1003 RAZVOJ CIVILNOG DRUŠTVA mijenja se:

* + 1. **Tekući projekt 1003 T100002 Humanitarne, socijalne i zdravstvene udruge**

U tekućem projektu 1003 T10000 *Humanitarne, socijalne i zdravstvene udruge* umanjuju se sredstva za iznos od 23.000,00 kn, na iznos od 17.000,00 kn, u skladu s dodijeljenim sredstvima na javnom pozivu.

* + 1. **Tekući projekt 1003 T100005 Sufinanciranje programa udruga**

U tekućem projektu 1003 T10000 *Sufinanciranje programa udruga* povećavaju se sredstva za iznos od 30.000,00 kn. Za iznos od 39.500,00 kn povećavaju se sredstva za režijske troškove udruga koje koriste poslovne prostore Grada Novske, radi znatnog povećanja cijene energenata i drugih usluga, uz istovremeno smanjenje sredstava od 9.500,00 kn koja se dodjeljuju temeljem javnog poziva za financiranje projekata ostalih udruga, na razinu odobrenih sredstava od 30.500,00 kn.

* 1. **U Programu 1004 JAVNE POTREBE U KULTURI mijenja se:**
     1. **Tekući projekt 1004 T100001 Sufinanciranje programa i projekata u kulturi**

U tekućem projektu 1004 T100001 *Sufinanciranje programa i projekata u kulturi* umanjuju se sredstva za financiranje udruga u kulturi za iznos od 7.000,00 kn, na iznos odobrenih sredstava po raspisanom javnom pozivu u iznosu od 188.000,00 kn.

* 1. **Programu 1005 SUFINANCIRANJE OBRAZOVANJA**

U programu 1005 SUFINANCIRANJE OBRAZOVANJA mijenja se:

**1.5.1. Aktivnost 1005 A100001 Studentske stipendije**

U aktivnosti 1005 A100001 *Studentske stipendije* umanjuju se za iznos od 24.861,00 kn na iznos od 805.139,00 kn, na iznos koji će biti dovoljan do kraja godine.

**1.5.2. Aktivnost 1005 A100003 Sufinanciranje programa škola s područja Grada Novske**

U aktivnosti 1005 A100003 *Sufinanciranje programa škola s područja Grada Novske* povećavaju se sredstva za dodatne potrebe Katoličkoj osnovnoj školi i Osnovnoj školi Novska za ukupan iznos od 35.800,00 kn za projekt produženog boravka.

* 1. **Program 1006 PROVEDBA MJERA OBITELJSKE POPULACIJSKE POLITIKE**

U programu 1006 PROVEDBA MJERA OBITELJSKE POPULACIJSKE POLITIKE mijenja se:

* + 1. **Aktivnost 1006 A10001 Kolica za novljanskog klinca**

U aktivnosti 1006 A1000 *Kolica za novljanskog klinca* umanjuju se sredstva za iznos od 223.000,00 kn na iznos od 688.000,00 kn jer u ovoj godini se neće povećavati iznosi pojedinačnih naknada roditeljima, te iste ostaju na istoj razini.

* 1. **Program 1008 Razvoj sporta i rekreacije**

U programu 1008 Razvoj sporta i rekreacije mijenja se:

* + 1. **Aktivnost 1008 A100002** **Sufinanciranje rada Zajednice sportskih udruga**

U aktivnosti 1008 A100002 *Sufinanciranje rada Zajednice sportskih udruga*povećavaju se sredstva kapitalnih donacija Zajednici sportskih udruga Grada Novske za 5.000,00 kn, na iznos od 55.000,00 kn. Sredstva se osiguravaju za nabavu uređaja za poliranje staza u Gradskoj kuglani.

* 1. **Program 1016 PROGRAMI OBRAZOVANJA**

U programu 1016 PROGRAMI OBRAZOVANJA mijenja se:

* + 1. **Aktivnost 1016 A100001 Administracija i upravljanje**

U aktivnosti 1016 A100001 *Administracija i upravljanje* ukupno se umanjuju sredstva za iznos od 10.000,00 kn, na iznos od 4.331.425,00 kn. Unutar aktivnosti rebalansiraju se sredstva na određenim proračunskim pozicijama, u skladu s potrebama, posebno radi osiguranja potrebnih sredstava za podmirenje režijskih troškova koji su znatno porasli, te se za navedenu svrhu osigurava dodatni iznos od 80.000,00 kn. Također, radi mjera štednje, mijenja se izvor prihoda za podmirenje plaća za redovan rad zaposlenika na poslovima obrazovanja, koji će se financirati sredstvima viška ostvarenih vlastitih prihoda Pučkog otvorenog učilišta u iznosu od 495.000,00 kn, kao i doprinosa na plaću u iznosu od 35.751,00 kn, uz istovremeno oslobađanje općih prihoda proračuna u navedenim iznosima. Također, ukida se planirana stavka za nabavu prijevoznog sredstva koja je bila planirana u iznosu od 90.000,00 kn.

* 1. **Program 1017 PROGRAMI KNJIŽNIČNE DJELATNOSTI**

U programu 1017 PROGRAMI KNJIŽNIČNE DJELATNOSTI mijenja se :

* + 1. **Aktivnost 1017 A100001 Administracija i upravljanje**

U aktivnosti 1017 A100001 *Administracija i upravljanje* vrši se rebalansiranje između proračunskih pozicija. Osiguravaju se sredstva za pokriće manjka općih prihoda u iznosu od 20.938,00 kn, a dio sredstava za plaće u iznosu od 43.362,00 kn financirat će se iz sredstava viška ostvarenih vlastitih sredstava Gradske knjižnice i čitaonice Ante Jagar Novska u 2021. godini, uz istovremeno oslobađanje općih prihoda proračuna u navedenom iznosu.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se ili dopunjuje:

**1.10.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* mijenja se izvor prihoda za financiranje dijela plaće zaposlenika Dječjeg vrtića Radost Novska u iznosu od 152.905,00 kn koji će teretiti sredstva viška sredstava vlastitih prihoda ostvarenih u prethodnom razdoblju, uz istovremeno smanjenje općih prihoda u navedenom iznosu. Također, ukidaju se sredstva planirana za kupnju prijevoznog sredstva u iznosu od 100.000,00 kn jer se prijevozno sredstvo neće nabavljati u ovoj godini, radi potrebe štednje.

**1.10.2. Tekući projekt 1018 T100002 Opremanje vrtića**

U tekućem projektu 1018 T100002 *Opremanje vrtića* umanjuju se sredstva za iznos od 100.000,00 kn, na iznos od 50.000,00 kn. Ovom promjenom ukidaju se sredstva za kupnju prijevoznog sredstva, jer se radi mjera štednje isto neće nabavljati u ovoj godini.

Iza Tekućeg projekta 1018 T100002 Opremanje vrtića, dodaje se novi tekući projekt:

**1.10.3. Tekući projekt 1018 T100004 Uređenje dječjih igrališta u iznosu od 120.925,00 kn**

U Tekućem projektu 1018 T100004 *Uređenje dječjih igrališta* osiguravaju se sredstva za projekt prekogranične suradnje između Republike Hrvatske i Bosne i Hercegovine (Tomislav Grad, nositelj projekta i DV Radost Novska, partner u projektu), u kojem se Ministarstvo regionalnog razvoja i fondova Europske unije obvezuje sufinancirati Projekt u ukupnom iznosu od 210.000,00 kn. Ukupna vrijednost projekta iznosi 342.305,38 kuna, od kojih će Dječji vrtić Radost Novska, kao partner na projektu, za uređenje dječjih igrališta dobiti 96.740,00 kn, a vrtić je dužan osigurati vlastita sredstva u iznosu od 24.185,00 kn – trošak PDV-a. Ostatak sredstava ostvarit će nositelj projekta.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Trećim izmjenama i dopunama Proračuna Grada Novske za 2022. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša smanjuju se u iznosu od 2.882.092,00 kn (-4,30% u odnosu na planirano) i sada iznose 64.147.930,00 kn. Sredstva se realiziraju kroz 11 različitih programa koji su obuhvaćeni Financijskim planom rashoda Upravnog odjela, a koje provodi 11 službenika.

**Glava 00301 U.O. ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Tablica1.

III Izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2022.** | **Naziv programa** | **Proračun za 2022.** | **III izmjene i dopune proračuna za 2022.** | **Iznos povećanja ili smanjenja**  **%** |
| 1 | 1021 | Upravljanje i razvoj komunalne infrastrukture | 1.652.322,00 | **1.809.968,00** | 9,54 |
| 2 | 1022 | Upravljanje imovinom | 2.787.583,00 | **3.161.103,00** | 13,40 |
| 3 | 1023 | Projektiranje i građenje objekata u vlasništvu Grada | 37.972.541,00 | **32.699.417,00** | -13,89 |
| 4 | 1024 | Održavanje objekata i uređaja komunalne infrastrukture | 5.950.000,00 | **6.450.000,00** | 8,40 |
| 5 | 1025 | Projektiranje i građenje objekata i uređaja komunalne infrastrukture | 9.133.238,00 | **10.476.613,00** | 14,71 |
| 6 | 1026 | Zaštita okoliša | 2.938.506,00 | **2.894.506,00** | -1,50 |
| 7 | 1027 | Zaštita, očuvanje i unapređenje zdravlja | 303.600,00 | 303.600,00 | 0,00 |
| 8 | 1028 | Prostorno uređenje i unapređenje stanovanja | 652.500,00 | **671.000,00** | 2,84 |
| 9 | 1029 | Organiziranje i provođenje zaštite i spašavanja | 556.650,00 | **566.650,00** | 1,80 |
| 10 | 1035 | Campus gaming industrije | 892.000,00 | 892.000,00 | 0,00 |
|  |  | **Ukupno:** | 62.838.940,00 | **59.924.857,00** | -4,64 |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ove aktivnosti povećavaju se za 157.646,00 kn, te sada iznose 1.775.968,00 kn.

Povećanje nastaje na pozicijama *„Službena putovanja“,* „*Stručno usavršavanje zaposlenika“, „Objave natječaja“ i „Zatezne kamate“* u ukupnom iznosu od 23.000,00 kuna jer planirani iznos nije dovoljan za troškove koji se očekuju do kraja godine.

Do povećanja dolazi i na pozicijama vezanim uz plaće i prateće doprinose i putne troškove radnika na javnim radovima u ukupnom iznosu od 134.646,00 kuna.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ove aktivnosti povećavaju se za 120.000,00 kn, te sada iznose 1.154.920,00 kn.

Povećanje nastaje na poziciji „*Režijski troškovi*“ u iznosu od 100.000,00 kuna i poziciji „*Režije (struja, plin INA-zgrada)“* u iznosu od 20.000 kuna. Nakon pokrenutog natječaja za odabir distributera struje, pokazala se nužnost pomenutih povećanja kako bi se nabava mogla uspješno provesti.

**3.2.2. Tekući projekt 1022 T100002 Redovno održavanje opreme i uređaja**

Sredstva za financiranje ovog projekta povećavaju se za 1.500,00 kn, te sada iznose 132.600,00 kn. Povećanje se iskazuje kroz poziciju pod nazivom „O*siguranje za autocisternu“*. Ova pozicija je bila planirana s nedostatnim iznosom, te se ovim povećanjem vrši usklađenje sa stvarnim troškom.

**3.2.3. Tekući projekt 1022 T100005 Održavanje stanova u vlasništvu grada**

Sredstva za financiranje ovog projekta povećavaju se za 83.020,00 kn, te sada iznose 113.020,00 kn. Ovo povećanje je planirano na poziciji pod nazivom *„Održavanje stanova (iz viška otkup stanarskog prava)“.* Ova sredstva će biti utrošena na održavanje (sitni popravci i sl.) stanova u vlasništvu Grada Novske.

**3.2.4. Tekući projekt 1022 T100006 Održavanje sportskih objekata**

Sredstva za financiranje ovog projekta smanjuju se za 12.500,00 kn, te sada iznose 492.500,00 kn. Ovo smanjenje je planirano na poziciji pod nazivom *„Tekuće donacije-zajednica spor.udrg.-održ.objekata“.* Sredstva su prebačena na novu poziciju kroz koju će Grad Novska platiti izgradnju priključka vodovodne mreže na pomoćno nogometno igralište u Novskoj.

**3.2.5. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta povećavaju se za 181.500,00 kn, te sada iznose 817.500,00 kn. Povećanje je planirano na novootvorenoj poziciji pod nazivom „Održavanje zgrade INA-e - za potrebe vrtića*“* u iznosu od 200.000,00 kn (rekonstrukcija prostora za smještaj dvije odgojne skupine dječjeg vrtića) i na novootvorenoj poziciji pod nazivom „Oprema (klima) zgrada INA-e*“* u iznosu od 6.500,00 kn (nabava klima uređaja za prostor đačkog doma).

Na pozicijama „Održavanje zgrade INA-e - materijal*“ i* „Održavanje zgrade INA-e*“*dolazi do smanjenja u ukupnom iznosu od 25.000,00 kn, jer se procjenjuje da će preostala sredstva na tim pozicijama biti dostatna do kraja godine.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100001 Izrada projektno-tehničke dokumentacije**

Sredstva za financiranje ovog projekta povećavaju se za iznos od 265.000,00 kn i sada iznose 395.000,00 kn. Do povećanja dolazi na poziciji pod nazivom *„Geodetsko katastarske usluge“* u iznosu od 15.000,00 kuna jer se procjenjuje da prvotno planirana sredstva neće biti dostatna do kraja godine.

Na novootvorenim pozicijama pod nazivom *„Glavni proj. kampa u Bukov.ul. u Novskoj“* i „Glavni proj. kampa u Bukov.ul. u Novskoj - iz viška (opći prih.)“ planiran je ukupni iznos od 250.000,00 kuna. Ova sredstva će biti utrošena na izradu Glavnog projekta kampa u Bukovačkoj ulici u Novskoj.

**3.3.2. Kapitalni projekt 1023 K100004 Kulturni centar za mlade Jazavica**

Sredstva za financiranje ovog projekta smanjuju se za iznos od 106.764,00 kn i sada iznose 243.236,00 kn. Smanjenje se iskazuje kroz poziciju pod nazivom *„Radovi na uređenju prizemlja*“. Ovim smanjenjem se vrši poravnanje sa stvarno utrošenim sredstvima. Planirani radovi su cijelosti završeni i objekt je pušten u korištenje.

**3.3.3. Kapitalni projekt 1023 K100005 Dnevni centar za starije u Novskoj**

Sredstva za financiranje ovog projekta povećavaju se za iznos od 250.000,00 kn i sada iznose 3.966.522,00 kn. Povećanje se iskazuje kroz poziciju *„Glavni i izvedbeni projekt Doma za starije“* i odnosi se na trošak izrade Glavnog i Izvedbenog projekta.

**3.3.4. Kapitalni projekt 1023 K100008 Rekonstrukcija kuhinje Dječjeg vrtića Radost Novska**

Sredstva za financiranje ovog projekta smanjuju se za iznos od 31.360,00 kn i sada iznose 175.240,00 kn. Ovim smanjenjem se vrši poravnanje sa stvarno utrošenim sredstvima. Planirani radovi su cijelosti završeni, obavljen je tehnički pregled i objekt je pušten u korištenje.

**3.3.5. Kapitalni projekt 1023 K100009 Regionalni znanstveni centar**

Sredstva za financiranje ovog projekta smanjuju se za iznos od 4.500.000,00 kn i sada iznose 147.000,00 kn. Smanjenje se iskazuje kroz poziciju pod nazivom *„Radovi na uređenju“* koju se planiralo financirati iz sredstava pomoći. Projekt nije prošao na javnom pozivu za sufinanciranje. Preostalim iznosom će se platiti projektna dokumentacija koja je bila nužna za prijavu na javni poziv.

**3.3.6. Kapitalni projekt 1023 K100013 Natkrivanje sportskog terena**

Sredstva za financiranje ovog projekta smanjuju se za iznos od 1.150.000,00 kn i sada iznose 21.250,00 kn. Smanjenje se iskazuje kroz pozicije pod nazivom *„Radovi“* koje se planiralo sufinancirati iz sredstava pomoći. Projekt nije prošao na javnom pozivu Ministarstva turizma i sporta za sufinanciranje, pa je to razlog smanjenja. Preostali iznos je trošak izrade projektne dokumentacije koja je bila nužna za prijavu na javni poziv.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1025 A100002 Održavanje nerazvrstanih cesta**

Sredstva za financiranje ove aktivnosti povećavaju se za iznos od 200.000,00 kn, te sada iznose 1.500.000,00 kn. Povećanje se odnosi na poziciju pod nazivom „*Održavanje poljskih puteva*“ za koju je ovim povećanjem planiran iznos od 600.000,00 kn..

**3.4.2. Aktivnost 1025 A100005 Potrošnja električne energije za javnu rasvjetu**

Sredstva za financiranje ove aktivnosti povećavaju se za iznos od 300.000,00 kn, te sada iznose 1.450.000,00 kn. Ovo povećanje je posljedica poskupljenja cijene električne energije u protekloj godini i najavljenog poskupljenja koje će zahvatiti zadnja tri mjeseca u tekućoj godini.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100001 Izrada projektno-tehničke dokumentacije za projekte komunalne infrastrukture**

Sredstva za financiranje ovog projekta smanjuju se za iznos od 12.500,00 kn i sada iznose 120.000,00 kn. Smanjenje se iskazuje kroz poziciju pod nazivom *„Projekt staze Zmajevac“* koji se planiralo sufinancirati iz sredstava pomoći. Projekt nije prošao na javnom pozivu, pa je to razlog smanjenja.

**3.5.2. Kapitalni projekt 1025 K100005 Mrtvačnica u Brestači**

Sredstva za financiranje ovog projekta povećavaju se za iznos od 600.000,00 kn, te sada iznose 1.130.000,00 kn. Projekt je započet u prethodnoj godini, no zbog nepovoljnih vremenskih prilika planirani opseg radova u toj godini nije izveden, već se dio prenio u ovu godinu. Zbog toga je i prvotno planirani iznos potrebno poravnati sa stvarnim troškom u ovoj godini. Objekt je završen u cijelosti u okviru ugovorenog iznosa, te je za njega ishođena uporabna dozvola.

**3.5.3. Kapitalni projekt 1025 K100006 Aglomeracija**

Sredstva za financiranje ovog projekta smanjuju se za iznos od 500.000,00 kn i sada iznose 2.000.000,00 kn. Smanjenje se iskazuje kroz poziciju pod nazivom *„Izgradnja“.* Smatra se da će preostali iznos biti dostatan do kraja godine.

**3.5.4. Kapitalni projekt 1025 K100009 Kanalizacija Brestača - Nova Subocka**

Sredstva za financiranje ovog projekta povećavaju se za iznos od 500.000,00 kn i sada iznose 750.000,00 kn. Povećanje se iskazuje kroz poziciju pod nazivom *„Aglomeracija Rajić-Borovac“* u iznosu od 400.000,00 kn.Ovim sredstvima bit će plaćen nastavak projektiranja predmetne aglomeracije s pratećim radovima. Novoplanirana pozicija pod nazivom „*Rekonstrukcija sustava vodoopskrbe u Gradu Novska*“ planirana je sa 100.000,00 kn, koje će se utrošiti na projektiranja i radove na održavanju cjevovoda i objekata u sustavu vodopskrbe Grada Novske.

**3.5.5. Kapitalni projekt 1025 K100012 Županijska cesta St. Subocka - Plesmo**

Sredstva za financiranje ovog projekta smanjuju se za iznos od 24.750,00 kn, te sada iznose 2.275.250,00 kn. Ovim smanjenjem vrši se poravnanje sa stvarno nastalim troškom. Projekt je u cijelosti završen, te su kroz njega obnovljene dionice županijske ceste u naseljima Plesmo, Sigetac i Stara Subocka.

**3.5.6. Kapitalni projekt 1025 K100028 Proširenje vodovodne mreže u Bukovačkoj ulici u Novskoj**

Sredstva za financiranje ovog projekta povećavaju se za iznos od 77.500,00 kn i sada iznose 137.500,00 kn. Povećanje se iskazuje kroz novoplaniranu poziciju pod nazivom *„Vodovod – kapitalna donacija za Kovačević sokak“* u iznosu od 65.000,00 kn.Ovim sredstvima bit će plaćeno proširenje vodovodne mreže u odvojku u naselju Jazavica. Novoplanirana pozicija pod nazivom „*Vodovodni priključak na pomoć.igr. Libertas*“ planirana je sa 12.500,00 kn, koje će se utrošiti na izgradnju vodovodnog priključka na pomoćnom nogometnom igralištu u Novskoj.

**3.5.7. Kapitalni projekt 1025 T100031 Modernizacija javne rasvjete**

Ovo je novi projekt planiran u iznosu od 703.125,00 kuna, od čega su sredstva pomoći u iznosu od 632.813,00 kn (90%). Projekt je prošao na natječaju Fonda za zaštitu okoliša i planiranim sredstvima će se platiti trošak izrade projektne dokumentacije nužne za modernizaciju javne rasvjete na cijelom području u nadležnosti Grada Novske. Slijedi sklapanje ugovora s Fondom o sufinaciranju i Javni natječaj za izbor najpovoljnijeg izvođača (projektanta).

**3.6. Program 1026 ZAŠTITA OKOLIŠA**

**3.6.1. Aktivnost 1026 A100001 Poticanje razvoja svijesti o zaštiti okoliša**

Sredstva za financiranje ovog projekta smanjuju se za iznos od 44.000,00 kn, te sada iznose 1.227.036,00 kn. Smanjenje se iskazuje kroz poziciju pod nazivom *„Novokom-nabava spremnika za odvoj.prik.otpada“.* Radi se o donaciji gradskoj tvrtki Novokom za nabavu spremnika i ovim smanjenjem se vrši poravnanje sa stvarnim troškom. Tvrtka Novokom je provela nabavu spremnika i podnijela zahtjev za nadoknadu sredstava.

**3.7. Program 1028 PROSTORNO UREĐENJE I UNAPREĐENJE STANOVANJA**

**3.7.1. Tekući projekt 1035 T100002 Prostorno-planska dokumentacija**

Sredstva za financiranje ovog projekta povećavaju se za iznos od 18.500,00 kn, te sada iznose 596.000,00 kn. Povećanje se odnosi na poziciju pod nazivom „VI izmjene PPU“, te ona sada iznosi 68.500,00 kn . Ovaj iznos je planiran temeljem pristigle ponude za izradu VI izmjena Prostornog plana uređenja Grada Novske.

**3.8. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1035 A100001 Sufinanciranje rada VZG**

Sredstva za financiranje ovog projekta povećavaju se za iznos od 10.000,00 kn, te sada iznose 526.000,00 kn. Povećanje se odnosi na poziciju pod nazivom „Tekuće donacije“ u iznosu od 35.000,00 kn te ona sada iznosi 381.650,00 kn . S ove pozicije se plaćaju materijalni troškovi poslovanja DVD-a članova Vatrogasne zajednice.

Pozicija pod nazivom „Kapitalne donacije“ se smanjuje u iznosu od 25.000,00 kn te ona sada iznosi 145.000,00 kn. S ove pozicije se plaćaju anuiteti za nabavu vozila, te se ovom promjenom usklađuje iznos s potrebnim sredstvima do kraja godine.

**Glava 00302 JAVNA VATROGASNA POSTROJBA GRADA NOVSKE**

Tablica2.

III izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2022.** | **Naziv programa** | **Proračun za 2022.** | **III izmjene i dopune proračuna za 2022.** | **Iznos povećanja ili smanjenja**  **%** |
| 1 | 1029 | Organiziranje i provođenje zaštite i spašavanja | 4.191.082,00 | **4.223.073,00** | 0,76 |
|  |  | **Ukupno:** | 4.191.082,00 | **4.223.073,00** | 0,76 |

**3.9. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.9.1. Aktivnost 1029 A100001 Redovna djelatnost JVP**

Sredstva za financiranje ove aktivnosti se povećavaju za iznos od 17.831,00 kn, no ovo povećanje je krajnji rezultat povećavanja i smanjenja na pojedinim pozicijama.

Na pozicijama koje se financiraju iz općih prihoda i primitaka Grada Novske dolazi do smanjenja u ukupnom iznosu od 114.224,00 kune.

Dolazi do smanjenja na poziciji *„Plaće“* u iznosu od 147.424,00 kn, te ona sad iznosi 450.876,00 kn. Do smanjenja dolazi i na poziciji*, „Sitni inventar i autogume“* u iznosu od 40.000,00 kn, te je ona sad iznosi 30.000,00 kn. Smanjuje se i pozicija „*Materijal i dijelovi za tekuće i inv. održavanje*“ u iznosu od 10.000,00 kn, pa ona sad iznosi 40.000,00 kn. Isto tako smanjuje se i pozicija „*Usluge tekućeg i investicijskog održavanja*“ u iznosu od 5.000,00 kn, pa ona sad iznosi 95.000,00 kn.

Do povećanja dolazi na poziciji *„Naknade troškova zaposlenima“* u iznosu od 22.400,00 kn, te ona sad iznosi 103.300,00 kn. Do povećanja dolazi i na poziciji*, „Naknada za prijevoz na posao“* u iznosu od 10.800,00 kn, te je ona sad iznosi 48.000,00 kn. Povećava se i pozicija „*Službena putovanja*“ u iznosu od 3.000,00 kn, pa ona sad iznosi 4.000,00 kn. Isto tako povećava se i pozicija „*Zaštitna odjeća i obuća*“ u iznosu od 5.000,00 kn, pa ona sad iznosi 55.000,00 kn. Pozicija „*Premije osiguranja*“ povećava se za 5.000,00 kn, pa ona sad iznosi 17.000,00 kn.

Otvorena je nova pozicija pod nazivom *„ Telefonska centrala s instalacijom“* u iznosu od 42.000,00 kn. Kao što se iz naziva pozicije vidi, radi se o sredstvima za nabavu telefonske centrale koja je nužna za učinkovito obavljanje djelatnosti.

Na pozicijama koje se financiraju iz vlastitih prihoda proračunskog korisnika dolazi do povećanja u ukupnom iznosu od 124.384,00 kn.

Do smanjenja dolazi na poziciji *„Oprema za održavanje i zaštitu“* u iznosu od 90.000,00 kn, te ona sad iznosi 10.000,00 kn. Do smanjenja dolazi i na poziciji*, „Usluge tekućeg i investicijskog održavanja“* u iznosu od 40.000,00 kn, te je ona sad iznosi 60.000,00 kn.

Otvorene su nove pozicije pod nazivom *„Plaće (Bruto) (iz viška vl.sredst.)“* planiranau iznosu od 114.334,00 kn, *„Postrojenja i oprema-računalo“* u iznosu od 10.000,00 kn, „*Prijevozna sredstva-vozilo quad*“ u iznosu od 90.000,00 kn i „*Prijevozna sredstva-prikolica*“ u iznosu od 40.000,00 kn.

Iz sredstava pomoći otvorena je nova pozicija pod nazivom „Usluge tekućeg i investicijskog održavanja (Min. gosp.)“ u iznosu od 7.761,00 kunu.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Planirani rashodi se povećavaju za 183.298,00 kn što je povećanje od 2,73% u odnosu na planirane rashode u 2022. godini.

**4.1. Program 1030 PODRŠKA GOSPODARSTVU I ODRŽIVOM RAZVOJU**

Obzirom na potrebu definiranja namjenskih rashoda za ostvarene/planirane prihode od raspolaganja državnim poljoprivrednim zemljištem, povećava se stavka za rad povjerenstava koji rade na raspolaganju poljoprivrednog zemljišta jer su nove izmjene i dopune Zakona o poljoprivrednom zemljištu uvele obvezu povećanja povjerenstva za dva nova člana kao i nove obveze kod raspolaganja zemljištem te smo planirali povećanje troškova za naknade, troškove putovanja dislociranih članova, a kako se traži povećanje sudjelovanja u cijelom procesu raspolaganja, moguće je povećanje naknada članovima. Također se povećava i stavka Agrodetike zbog potrebe izmjene Programa raspolaganja DPZ i prilagođavanja programskog rješenja koji je u uporabi. Cjelokupno povećanje ovog programa iznosi 95.000,00 kn.

**4.2. Program 1031 GOSPODARSTVO**

Program se povećava za 17,97 %, odnosno za 548.298,00 kn.

Smanjuju se svi rashodi vezani za poticanje gospodarstva zbog trenutne situacije u cijeloj EU (povećanje troškova energenata kao i svih drugih troškova života) i potrebe za usklađenjem proračuna. To smanjenje iznosi 400.000,00 kn, ali se uvode novi namjenski rashodi (vezani za poljoprivredno zemljište) zbog zakonske obveze povezivanja istih s namjenskim prihodom od raspolaganja poljoprivrednim zemljištem u vlasništvu RH. Rashodi se odnose na troškove povezane s usklađivanjem stanja poljoprivrednog zemljišta (gruntovnica, katastar, stanje u naravi), komasacijom te osmišljavanja programa očuvanja ugroženih područja i biološke raznolikosti. Još jedna nova stavka je isplata naknade štete od elementarne nepogode mraz na području Grada Novske u travnju prošle godine. Povećanje od 948.298,00 kn rashoda vezanih za poljoprivredu i smanjenje od 400.000,00 kn vezanih za poticanje gospodarstva daje razliku od 548.298,00 kn povećanja ovog Programa.

**4.3. Program 1032 ENERGETSKA UČINKOVITOST**

Ukida se ova stavka s iznosom od 360.000,00 kn zbog mogućnosti potencijalnih korisnika da se jave na novi izvor financiranja, a to je raspisani natječaj Ministarstva prostornoga uređenja, graditeljstva i državne imovine (01.04.2022. objavljen Poziv na dodjelu bespovratnih sredstva „Energetska obnova višestambenih zgrada“)

**4.4. Program 1033 POTICANJE RADA POTPORNE INSTITUCIJE**

Iznos planiran za redovan rad Razvojne agencije Grada Novske se smanjuje za 100.000,00 kn iz općih prihoda zbog mogućnosti Agencije da financira svoj rad iz vlastitih prihoda.